SL Uradni list Evropske unije C 160/23

KONVENCIJA

o pristopu Republike Avstrije, Republike Finske in Kraljevine Švedske h Konvenciji o odpravi dvojnega obdavčevanja v zvezi s preračunom dobička povezanih podjetij

VISOKE POGODBENICE POGODBE O USTANOVITVI EVROPSKE SKUPNOSTI SO SE –

ZA NJEGOVO VELIČANSTVO KRALJA BELGIJCEV:

g. Philippe de SCHOUTHEETE de TERVARENT

veleposlanik,

stalni predstavnik Belgije pri Evropski uniji;

ZA NJENO VELIČANSTVO KRALJICO DANSKE:

g. Poul SKYTTE CHRISTOFFERSEN

veleposlanik,

stalni predstavnik Danske pri Evropski uniji;

ZA PREDSEDNIKA ZVEZNE REPUBLIKE NEMČIJE:

g. Jochen GRÜNHAGE

namestnik stalnega predstavnika Zvezne republike Nemčije pri Evropski uniji;

ZA PREDSEDNIKA HELENSKE REPUBLIKE:

g. Pavlos APOSTOLIDES

veleposlanik,

stalni predstavnik Helenske republike pri Evropski uniji;

ZA NJEGOVO VELIČANSTVO KRALJA ŠPANIJE:

g. Francisco Javier ELORZA CAVENGT

veleposlanik,

stalni predstavnik Španije pri Evropski uniji;

ZA PREDSEDNIKA FRANCOSKE REPUBLIKE:

g. Pierre de BOISSIEU

veleposlanik,

stalni predstavnik Francoske republike pri Evropski uniji;

ZA PREDSEDNIKA IRSKE:

g. Denis O'LEARY

veleposlanik,

stalni predstavnik Irske pri Evropski uniji;

ZA PREDSEDNIKA ITALIJANSKE REPUBLIKE:

g. Luigi GUIDOBONO CAVALCHINI GAROFOLI

veleposlanik,

stalni predstavnik Italijanske republike pri Evropski uniji;

ZA NJEGOVO KRALJEVO VISOKOST VELIKEGA VOJVODO LUKSEMBURŠKEGA:

g. Jean-Jacques KASEL

veleposlanik,

stalni predstavnik Luksemburga pri Evropski uniji;

ZA NJENO VELIČANSTVO KRALJICO NIZOZEMSKE:

g. Bernard R. BOT

veleposlanik,

stalni predstavnik Nizozemske pri Evropski uniji;

ZA ZVEZNEGA PREDSEDNIKA REPUBLIKE AVSTRIJE:

g. Manfred SCHEICH

veleposlanik,

stalni predstavnik Republike Avstrije pri Evropski uniji;

ZA PREDSEDNIKA PORTUGALSKE REPUBLIKE:

g. José Gregório FARIA QUITERES

veleposlanik,

stalni predstavnik Portugalske republike pri Evropski uniji;

ZA PREDSEDNIKA REPUBLIKE FINSKE:

g. Antti SATULI

veleposlanik,

stalni predstavnik Republike Finske pri Evropski uniji;

ZA VLADO KRALJEVINE ŠVEDSKE:

g. Frank BELFRAGE

veleposlanik,

stalni predstavnik Švedske pri Evropski uniji;

ZA NJENO VELIČANSTVO KRALJICO ZDRUŽENEGA KRALJESTVA VELIKA BRITANIJA IN SEVERNA IRSKA:

g. J. S. WALL C. M. G., L. V. O

veleposlanik,

stalni predstavnik Združenega kraljestva Velika Britanija in Severna Irska pri Evropski uniji,

DOGOVORILI O NASLEDNJEM:

Člen 1

Republika Avstrija, Republika Finska in Kraljevina Švedska s tem pristopijo h Konvenciji o odpravi dvojnega obdavčevanja v zvezi s preračunom dobička povezanih podjetij, ki je bila na voljo za podpis 23. julija 1990 v Bruslju.

Člen 2

Konvencija o odpravi dvojnega obdavčevanja v zvezi s preračunom dobička povezanih podjetij se spremeni, kot sledi:

1. V členu 2(2): (a) pododstavek (k) postane pododstavek (l); (b) za pododstavkom (j) se doda naslednji pododstavek (k): „(k) v Avstriji: — Einkommensteuer, — Körperschaftsteuer;“ ; (c) pododstavek (l) postane pododstavek (o); (d) za pododstavkom (l) se dodata naslednja pododstavka (m) in (n): „(m) na Finskem: — valtion tuloverot/de statliga inkomstskatterna, — yhteisöjen tulovero/inkomstskatten för samfund, — kunnallisvero/kommunalskatten, — kirkollisvero/kyrkoskatten, — korkotulon lähdevero/källskatten å ränteinkomst, — rajoitetusti verovelvollisen lähdevero/källskatten för begränsat skattskyldig; (n) na Švedskem: — statliga inkomstskatten, — kupongskatten, — kommunala inkomstskatten, — lagen om expansionsmedel;“ .

2. Členu 3(1) se doda naslednje: „— v Avstriji: Der Bundesminister für Finanzen ali pooblaščeni predstavnik, — na Finskem: Valtiovarainministeriö ali pooblaščeni predstavnik, Finansministeriet ali pooblaščeni predstavnik, — na Švedskem: Finansministern ali pooblaščeni predstavnik.“ .

Člen 3

Generalni sekretar Sveta Evropske unije pošlje overjeno kopijo Konvencije o odpravi dvojnega obdavčevanja v zvezi s preračunom dobička povezanih podjetij v angleškem, danskem, francoskem, grškem, irskem, italijanskem, nemškem, nizozemskem, portugalskem in španskem jeziku vladam Republike Avstrije, Republike Finske in Kraljevine Švedske.

Besedili Konvencije o odpravi dvojnega obdavčevanja v zvezi s preračunom dobička povezanih podjetij v finskem in švedskem jeziku sta v prilogah I in II k tej konvenciji. Besedili, sestavljeni v finskem in švedskem jeziku, sta enako verodostojni kakor druga besedila Konvencije o odpravi dvojnega obdavčevanja v zvezi s preračunom dobička povezanih podjetij.

Člen 4

To konvencijo ratificirajo države pogodbenice. Listine o ratifikaciji se deponirajo pri generalnem sekretarju Sveta Evropske unije.

Člen 5

Ta konvencija za države, ki so jo ratificirale, začne veljati prvi dan tretjega meseca, potem ko sta zadnjo listino o ratifikaciji deponirali Republika Avstrija, Republika Finska ali Kraljevina Švedska in ena od držav, ki je ratificirala Konvencijo o odpravi dvojnega obdavčevanja v zvezi s preračunom dobička povezanih podjetij.

Ta konvencija za vsako državo pogodbenico, ki jo ratificira pozneje, začne veljati prvi dan tretjega meseca po deponiranju njene listine o ratifikaciji.

Člen 6

Generalni sekretar Sveta Evropske unije uradno obvesti države pogodbenice o:

(a) deponiranju vsake listine o ratifikaciji;

(b) datumih začetka veljavnosti te konvencije.

Člen 7

Ta konvencija, sestavljena v enem izvirniku v angleškem, danskem, finskem, francoskem, grškem, irskem, italijanskem, nemškem, nizozemskem, portugalskem, španskem in švedskem jeziku, pri čemer je vseh 12 besedil enako verodostojnih, se deponira v arhivu generalnega sekretariata Sveta Evropske unije. Generalni sekretar pošlje overjeno kopijo vladi vsake države pogodbenice.

V POTRDITEV TEGA so spodaj podpisani pooblaščenci podpisali to konvencijo.